Qiandongnanin miaojen ja dongien autonominen prefektuuri

Qiandongnanin miaojen ja dongien autonominen prefektuuri (, pinyin: Qiándōngnán Miáozú Dòngzú Zìzhìzhōu) on autonominen prefektuuri Kiinan Guizhoun maakunnan kaakkoisosassa. Prefektuurin pinta-ala on 30 278 neliökilometriä ja väkiluku 3,48 miljoonaa (vuonna 2010). Prefektuurin päähallintopaikka on piirikuntatason kaupunki Kaili, jonka keskusta sijaitsee linnuntietä noin 135 kilometriä maakunnan pääkaupunki Guiyangista itään.

Prefektuurin nimessä Qian on Guizhoun maakunnan lyhennenimi, ja dongnan merkitsee kaakkoa, eli nimi viittaa prefektuurin sijaintiin Guizhoun maakunnassa.

Autonominen prefektuuri rajoittuu pohjoisessa Zunyin ja Tongrenin, idässä Huaihuan ja etelässä Liuzhoun ja Hechin prefektuuritason kaupunkeihin, sekä lännessä Qiannanin autonomiseen prefektuuriin.

 Hallinnollinen jako 
Piirikuntatasolla autonominen prefektuuri jakautuu yhteen piirikuntatason kaupunkiin ja 15 piirikuntaan.

 Qiandongnanin prefektuurin hallinnollinen jako piirikuntatasolla 
  Nimi Kiinan merkit PinyinKaili (kaupunki)凯里市Kaǐlǐ ShìHuangping黄平县Huángpíng XiànShibing施秉县Shībǐng XiànSansui三穗县Sānsuì XiànZhenyuan镇远县Zhènyuǎn XiànCengong岑巩县Céngǒng XiànTianzhu天柱县Tiānzhù XiànJinping锦屏县Jǐnpíng XiànJianhe剑河县Jiànhé XiànTaijiang台江县Táijiāng XiànLiping黎平县Lípíng XiànRongjiang榕江县Róngjiāng XiànCongjiang从江县Cóngjiāng XiànLeishan雷山县Léishān XiànMajiang麻江县Májiāng XiànDanzhai丹寨县Dānzhài Xiàn

 Väestö 
Vuoden 2012 lopussa autonomisessa prefektuurissa asui 33 etnistä ryhmää ja 3 472 700 henkilöä, josta vähemmistökansojen edustajia on 78,27% (miaoja 41,57%, dongeja 28,99%).

Vuoden 2012 lopussa kuitenkin 4 592 200 henkilöllä on hukou (kotikuntaoikeus) autonomisessa prefektuurissa. Eli näyttää siltä, että yli miljoona ihmistä muuttaa muihin paikkoihin (yleensä isoihin kaupunkeihin) siirtotyöläisenä ilman asuinpaikojen pysyvää asumisoikeutta.

 Galleria 

 Lähteet 

 Aiheesta muualla 

 Guizhou Provincial Information Office: Qiandongnan  
 ChinaTravel.com: Kaili Travel Guide  

Luokka:Guizhoun prefektuurit
Luokka:Kiinan autonomiset prefektuurit
Luokka:Miaot
Luokka:Dongit